**MALLIASIAKIRJA – AIESOPIMUS YHTEISÖ- JA PALVELUKORTTELIHANKKEESEEN**

Tämä on malliasiakirja, joka edellyttää aina tapauskohtaista muokkaamista. Malli on tarkoitettu palvelu- ja yhteiskorttelihankkeen suunnittelun käynnistämiseen kumppanuusyhteistyössä. Kunta on yleensä kumppanuusyhteistyön keskeinen osallistuja. Muina kumppaneina voi olla esimerkiksi maanomistajia, paikallisia yrityksiä tai kolmannen sektorin toimijoita. Aiesopimuksen osapuoleksi ei oteta sellaisia toimijoita, jota tavoittelevat mahdollisuutta toimia kunnan järjestämisvastuulla olevien sosiaali- ja terveyspalveluiden tai muiden palveluiden palveluntuottajina.

Aiesopimuksessa määritellään yhteisökorttelihankkeen suunnitteluun ja etenemiseen liittyvät tehtävät sekä kumppanien roolit ja työnjako. Mallin mukainen aiesopimus ei sido yhteisökorttelihankkeen toteuttamiseen, vaan toteutuksesta tehdään erillinen päätös.

Malliasiakirjan käyttö: Poista hakasulkeissa olevat OHJE-kohdat. Valitse kauttaviivalla kuvatuista vaihtoehdoista sopiva. Löydät otsikko- ja tekstityyli Wordin Tarkista-välilehden Tyylit-valikosta.

Lehti & Co 3/2021

Aiesopimus yhteisö- ja palvelukorttelien suunnittelusta ja toteuttamisesta

Osapuolet:

pp.kk.2021

Sisällys

[Aiesopimus yhteisö- ja palvelukorttelien suunnittelusta ja toteuttamisesta 1](#_Toc65405542)

[1. Osapuolet 2](#_Toc65405543)

[2. Määritelmät 2](#_Toc65405544)

[3. Sopimuksen tausta 3](#_Toc65405545)

[4. Sopimuksen tarkoitus ja kohde 3](#_Toc65405546)

[5. Osapuolten yleiset velvollisuudet 4](#_Toc65405547)

[5.1. Tehtävien toteuttaminen 4](#_Toc65405548)

[5.2. Tietosuoja ja tietoturva 4](#_Toc65405549)

[5.3. Luottamuksellisuus ja salassapito 5](#_Toc65405550)

[6. Osapuolten tehtävät ja eteneminen 5](#_Toc65405551)

[7. Yhteistyön organisointi 7](#_Toc65405552)

[8. Vastuu kustannuksista 8](#_Toc65405553)

[9. Päätöksenteon aikataulu 8](#_Toc65405554)

[9.1. Periaatepäätös yhteiskorttelihankkeen etenemisestä 8](#_Toc65405555)

[9.2. Päätös yhteisökorttelihankkeen toteuttamisesta 9](#_Toc65405556)

[10. Sopimuksen voimassaolo 9](#_Toc65405557)

[11. Sopimuksen siirtäminen 10](#_Toc65405558)

[12. Erimielisyydet ja sovellettava laki 10](#_Toc65405559)

[13. Sopimuksen liitteet ja asiakirjojen pätevyysjärjestys 10](#_Toc65405560)

[14. Allekirjoitukset ja sopimuskappaleet 10](#_Toc65405561)

# Osapuolet

Kunta (jäljempänä ”Kunta ”)

Yhteystiedot:

Y-tunnus:

Virallinen osoite:

Kumppani 1 (jäljempänä ”Kumppani 1”)

Yhteystiedot:

Y-tunnus:

Virallinen osoite:

Kumppani 2 (jäljempänä ”Kumppani 2”)

Yhteystiedot:

Y-tunnus:

Virallinen osoite:

Jatkossa ”osapuolet”

# Määritelmät

[OHJE: Lisää määritelmiä tarpeen mukaan.]

Tässä sopimuksessa käytetään seuraavia määritelmiä:

Asiakas tarkoittaa sosiaalihuollon asiakkaan asemasta ja oikeuksista annetussa laissa (jatkossa asiakaslaki, 812/2000) tarkoitettua asiakasta ja potilaan asemasta ja oikeuksista annetussa laissa (jatkossa potilaslaki, 785/1992) tarkoitettua potilasta.

Järjestäjä tarkoittaa palvelun järjestämisestä lakiin perustuen vastaavaa tahoa.

Sopimus tarkoittaa tätä aiesopimusta yhteisö- ja palvelukorttelihankkeen suunnittelun käynnistämisestä.

Toteutusmalli tarkoittaa yhteisö- ja palvelukorttelihankkeen toteutusmallia, johon sisältyvät päälinjat kaavoituksesta, maankäytöstä, rakentamisesta, palveluista ja toiminnasta, joiden mukaisesti yhteisö- ja palvelukorttelihanke etenee.

Yhteisökorttelihanke tarkoittaa yhteisö- ja palvelukorttelihanketta, jota tämä aiesopimus koskee.

# Sopimuksen tausta

[OHJE: Kuvaa huolellisesti aiesopimuksen tausta. Mihin tarpeeseen yhteisökorttelihankkeella on tarkoitus vastata? Mitkä selvitykset ja lähtötiedot ovat hankkeen tarpeen taustalla?]

Yhteisökorttelihankkeen lähtökohtana on alueen väestön ikääntyminen ja väestön asumiseen ja palveluihin liittyvät tarpeet.

Asumista ja palvelutarvetta koskevan selvityksen pp.kk.vvvv mukaan alueella on merkittävä tarve erityisryhmien asumisen ja asumiseen liittyvien palveluiden kehittämiselle. Taustatietojen mukaan erityisryhmille, kuten ikääntyneille, vammaisille ja pitkäaikaissairaille sekä muille tukea tarvitseville ryhmille tarvitaan lisää esteettömiä ja saavutettavia asuntoja, joiden toteutustapa ja sijainti edistävät yhteisöllisyyttä ja osallisuutta, yhteisöön kuulumista, asukkaiden terveyttä ja sosiaalista vuorovaikutusta sekä itsenäistä toimintakykyä.

# Sopimuksen tarkoitus ja kohde

[OHJE: Aiesopimuksen ideana on mahdollistaa yhteisökorttelihankkeen suunnittelu ilman lopullista sitoutumista. Aiesopimuksessa kuvataan hankkeen lähtökohdat, aiesopimuksen aikana toteutettavat tehtävät ja eteneminen kohti sitovaa yhteistoimintasopimusta. Hyvä aiesopimus luo pohjan tarkemmalle projektisuunnitelmalle ja myöhemmin solmittavalle yhteistoimintasopimukselle.]

[Lisää nimi] Kunta ja [Lisää nimi / nimet] sopivat tällä sopimuksella yhteisö- ja palvelukorttelihankkeen (jatkossa yhteisökorttelihanke) tarkempaan suunnitteluun ja valmisteluun ryhtymisestä.

Aiesopimuksen tarkoituksena on mahdollistaa yhteisökorttelihankkeen tarkempi tarveselvitys ja suunnittelu. Yhteisökorttelihankkeen toteutus, sisältö ja laajuus tarkentuvat aiesopimusaikana tämän sopimuksen mukaisesti. Lopullinen sitoutuminen yhteiskorttelihankkeeseen tapahtuu erillisellä päätöksellä ja siihen perustuvalla yhteistoimintasopimuksella.

Yhteisökorttelihankkeen tarkoituksena on toteuttaa osaksi normaalia asuntokantaa integroituva yhteisökortteli, jonka tilat ja toiminnot ovat esteettömiä ja saavutettavia kaikille. Tarkoituksena on mahdollistaa joustavasti erityisryhmiin kuuluvien ja muun väestön asumista siten, että se toteutuu viihtyisässä ja omatoimisuutta edistävässä ympäristössä. Yhteisökorttelin tarkoituksena on, että siellä voidaan toteuttaa joustavasti kunnan järjestämisvastuulla olevat asumista tukevat palvelut niitä tarvitseville sekä muut palvelut ja toiminnot yksityisen ja kolmannen sektorin toimesta ja esimerkiksi järjestöjen vapaaehtoistoimintana.

Osapuolet toteuttavat sopimusaikana tarkemman palvelujen järjestämistapaa ja palveluverkkoa koskevan selvityksen, hankkeen rahoitusvaihtoehtoja koskevan selvityksen ja maankäytön suunnittelun ja kaavoitusta koskevan suunnittelun. Aiesopimusaikana käynnistetään myös toiminnallinen suunnittelu, jonka tarkoituksena on hahmottaa keskeiset yhteisökorttelissa tarvittavat palvelut ja toiminnot, toimijat, ja toimijoiden roolit. Aiesopimusaikana toteutetaan tarvittavien muiden keskeisten kumppaneiden valinta ja mahdolliset kilpailutukset tarkemman kilpailuttamissuunnitelman mukaisesti. Aiesopimuksen aikana toteutettavat tehtävät on kuvattu tarkemmin sopimuksen kohdassa 5. ”Osapuolten tehtävät ja eteneminen”. Selvitysten tarkoituksena on tuottaa riittävä tietopohja ja lähtötiedot yhteisökorttelihankkeen etenemistä ja toteutusmallia koskevaa päätöksentekoa varten.

Alustavasti on suunniteltu että…[OHJE: Kuvaa tässä ne asiat, joista on jo sovittu tai sovitaan aiesopimuksen lähtökohtana. Tällaisia asioita voivat ollaan esimerkiksi maankäyttöön ja kaavoitukseen liittyvät asiat. Käytä tarvittaessa alaotsikoita tai liitteitä tarkempaan kuvaamiseen.]

# Osapuolten yleiset velvollisuudet

[OHJE: Kuvaa tässä osapuolten yleiset velvollisuudet, kuten velvollisuus toteuttaa tehtävät huolellisesti ja voimassa olevaa lakia noudattaen.]

## Tehtävien toteuttaminen

Osapuolen on toteutettavat sille kuuluvat tehtävät huolellisesti ja voimassa olevaa lakia, alemman tasoisia säännöksiä ja viranomaisten määräyksiä noudattaen.

Osapuolet sitoutuvat hyvään yhteistoimintaan ja myötävaikuttamaan tehtävien toteutumiseen esimerkiksi varaamalla tehtäviin riittävät resurssit, toimittamalla tarvittavat tiedot, huolehtimalla siitä, että omalle vastuulle kuuluvat tehtävät suoritetaan sovitussa aikataulussa.

Osapuoli ei tee päätöksiä tai pyri vaikuttamaan sellaiseen päätöksentekoon, jolla tietoisesti loukattaisiin tiedossa olevia toisen osapuolen oikeutettuja etuja ja odotuksia.

## Tietosuoja ja tietoturva

[OHJE: Jos aiesopimuksen mukaisten tehtävien tekemisessä voidaan käsitellä kunnan henkilötietoja (esimerkiksi asiakas- tai potilastietoja) on sopimuksessa sovittava henkilötietojen käsittelyn ehdoista.]

Kunnan henkilötietojen rekisterinpitäjänä toimii kunta. Silloin kun sopimuksen muu osapuoli käsittelee kunnan henkilötietoja, osapuoli on henkilötietojen käsittelijä. Kunnan henkilötietojen käsittelyssä on noudatettava EU:n tietosuoja-asetuksen ja kansallisen tietosuojalain mukaisia velvoitteita. Osapuoli sitoutuu noudattamaan henkilötietojen käsittelyssä sopimuksen liitteen 1 *Tietosuojaliite* mukaisia henkilötietojen käsittelyn ehtoja. Kunta ja osapuoli laativat tällöin henkilötietojen käsittelystä käsittelytoimien kuvauksen.

Osapuolet huolehtivat tämän sopimuksen perusteella käsittelemiensä henkilötietojen asianmukaisesta suojaamisesta sopimuksen vaatimusten ja tilaajan kirjallisen ohjeistuksen mukaisesti varmistaakseen henkilötietojen luottamuksellisuuden, eheyden ja saatavuuden.

## Luottamuksellisuus ja salassapito

Osapuolet noudattavat salassapidosta, vaitiolovelvollisuudesta, tietosuojasta ja salassa pidettävien tietojen luovuttamisesta annettuja voimassa olevia säädöksiä.

Kunnan toiminnassa ja tietojen käsittelyssä on noudatettava salassapidosta annettuja julkista hallintoa koskevia voimassa olevia säädöksiä kuten lakia viranomaisten toiminnan julkisuudesta (621/1999). Asiakastietojen ja potilastietojen salassapidossa ja kirjaamisessa on noudatettava tarkoin niitä koskevia säännöksiä kuten asiakaslakia ja potilaslakia.

Osapuolet sitoutuvat pitämään salassa toisiltaan saamansa luottamuksellisiksi katsottavat aineistot ja tiedot, jotka ovat lain perusteella salassa pidettäviä (luottamukselliset tiedot). Osapuolella on oikeus käyttää luottamuksellista tietoa vain sopimuksen mukaisiin tarkoituksiin. Osapuoli sitoutuu huolehtimaan sille luovutetun luottamuksellisen tiedon huolellisesta säilyttämisestä ja suojaamisesta. Luottamuksellista tietoa saa luovuttaa kolmannelle vain kirjallisen luvan perusteella. Luottamukselliset tiedot on sopimuksen päätyttyä palautettava sille, jonka tiedoista on kyse.

Salassapitovelvollisuus ei koske aineistoa ja tietoa,

* joka on yleisesti saatavilla tai muuten julkista ilman salassapitovelvollisuutta,
* jonka osapuoli on saanut kolmannelta osapuolelta ilman salassapitovelvollisuutta,
* jonka osapuoli on itsenäisesti kehittänyt hyödyntämättä toiselta sopijapuolelta saamaansa aineistoa tai tietoa, tai
* jonka osapuoli on velvollinen julkistamaan tai paljastamaan lain, asetuksen tai muun viranomaismääräyksen tai oikeuden päätöksen perusteella.

# Osapuolten tehtävät ja eteneminen

[OHJE: Kuvaa, tässä miten kohdassa ”Sopimuksen tarkoitus ja kohde” mainitut tehtävät hoidetaan. Kuvaa tehtävät ja kuka niistä vastaa. Käytä alaotsikointia. Jos tehtäviä on paljon, tee niistä erillinen liite. Aseta tavoiteaikataulu kullekin tehtävälle ja kokonaisuudelle. Jos eteneminen edellyttää aiemman vaiheen valmistumista, kerro se.]

Osapuolet toteuttavat aiesopimuksen voimassaoloaikana seuraavat tehtävät. Tehtävät on toteutettava sovitussa aikataulussa, ellei yhteisökorttelin johtoryhmä muuta päätä.

## Palveluverkko- ja palvelutarveselvitys

Kunta laatii tarkemman palveluverkko- ja palvelutarveselvityksen väestön asumiseen ja muiden kunnan järjestämisvastuulla liittyvien palveluiden tarpeesta.

Aikataulu: pp.kk.vvvv mennessä.

Selvityksen keskeinen sisältö ja tavoite

* [OHJE: kuvaa tässä keskeiset selvitettävät asiat, mitä siihen kuuluu ja se mitä selvityksellä tavoitellaan, mitä asiakirjoja selvityksen aikana syntyy jne.]

## Maankäyttöä ja kaavoitusta koskeva selvitys

[Osapuoli] laatii suunnittelualueen maankäyttöä ja kaavoitusta koskevan tarkemman suunnitelman.

Aikataulu: pp.kk.vvvv mennessä.

Selvityksen keskeinen sisältö ja tavoite

* [OHJE: kuvaa tässä keskeiset selvitettävät asiat, mitä siihen kuuluu ja se mitä selvityksellä tavoitellaan, mitä asiakirjoja selvityksen aikana syntyy jne.
* [jos hankkeeseen sisältyy tontinluovutuksia, näiden ehdot ja kuntalain mukainen toteutus]

## Yhteisökorttelihankkeen toteutus- ja rahoitusmallia koskeva selvitys

[Osapuoli] laatii selvityksen yhteiskorttelihankkeen toteutus- ja rahoitusmallista.

Aikataulu: pp.kk.vvvv mennessä.

Selvityksen keskeinen sisältö ja tavoite

* [OHJE: kuvaa tässä keskeiset selvitettävät asiat, mitä siihen kuuluu ja se mitä selvityksellä tavoitellaan, mitä asiakirjoja selvityksen aikana syntyy jne.]

## Yhteisökorttelin toiminnallisen suunnittelun käynnistäminen

[Osapuolet] laativat alustavan selvityksen yhteiskorttelihankkeen toiminnoista, palveluista ja niiden toteuttajista sekä toteuttajien rooleista.

Aikataulu: pp.kk.vvvv mennessä.

Selvityksen keskeinen sisältö ja tavoite

* [OHJE: kuvaa tässä keskeiset selvitettävät asiat, mitä siihen kuuluu ja se mitä selvityksellä tavoitellaan, mitä asiakirjoja selvityksen aikana syntyy jne.]

## Hankintalain soveltamista koskeva selvitys ja hankintojen toteutussuunnitelma

[Osapuoli] laatii selvityksen hankintalain soveltamisesta yhteisökorttelihankkeeseen liittyvien, kunnan järjestämisvastuulla olevien palveluiden hankintaan. Selvitykseen sisältyy hankintojen toteuttamissuunnitelma aikatauluineen ja vastuineen.

Aikataulu: pp.kk.vvvv mennessä.

Selvityksen keskeinen sisältö ja tavoite

* [OHJE: kuvaa tässä keskeiset selvitettävät asiat, mitä siihen kuuluu ja se mitä selvityksellä tavoitellaan, mitä asiakirjoja selvityksen aikana syntyy jne.]
* [jos hankkeeseen sisältyy kilpailutettavia palveluita, näiden sopivat hankintakokonaisuudet ja hankintojen keskeiset kohteet ja tavoitteet]

## Alustava suunnitteluvaiheen projektisuunnitelma

[Osapuolet] laativat alustavan suunnitteluvaiheen projektisuunnitelman. Suunnitelman tarkoituksena on toimia yhteistoimintasopimuksen ja siihen perustuva yksityiskohtaisen suunnittelun perustana.

Aikataulu: pp.kk.vvvv mennessä.

Suunnitelman keskeinen sisältö ja tavoite

* [OHJE: kuvaa tässä keskeiset suunnitelman laatimiseen kuuluu, mitä tavoitellaan, ja mitä syntyy. Tämä suunnitelma kannattaa viimeistellä vasta, kun tarvittavat taustaselvitykset on tehty.]

## Päätösten ja sopimusten valmistelu

[Osapuoli] valmistelee yhteisökorttelihankkeen etenemisen edellyttämät päätökset ja sopimukset.

Aikataulu: pp.kk.vvvv mennessä.

Valmisteltavat sopimukset ja niiden tarkoitus

* [OHJE: kuvaa tässä mitä päätöksiä ja sopimuksia tarvitaan, mikä on niiden keskeinen tavoite jne.]

# Yhteistyön organisointi

*[*OHJE: Määrittele tässä aiesopimuksen mukaisen yhteistyön organisointi hankkeen tarpeiden mukaisesti.]

Yhteistoimintaa johtaa yhteisökorttelin johtoryhmä, joka perustetaan ja joka toimii tämän sopimuksen mukaisesti. Kunta nimeää johtoryhmään puheenjohtajan ja nn jäsentä. Kukin muu osa nimeää johtoryhmään nn jäsentä.

Yhteistoiminnan päivittäisiä asioita hoitaa projektiryhmä.

Johto- ja projektiryhmien kokouskutsut lähetetään jäsenille viimeistään viikkoa ennen kokousta, elleivät ryhmät muuta sovi. Kokouksista tehdään kirjallinen muistio, jonka muut hyväksyvät. Kutsumisesta ja muistion laatimisesta vastaa kunta ellei muuta sovita.

Yhteisökorttelin johtoryhmä

* ohjaa projektiryhmän työtä ja aiesopimuksen mukaisten tehtävien tekemistä,
* varmistaa että tehtävät toteutetaan tämän sopimuksen mukaisesti ja hyväksyy suoritetut tehtävät valmiiksi,
* voi yksimielisellä päätöksellä sopia täydentävistä uusista tehtävistä ja asettaa niiden aikataulun, työnjaon ja tavoitteet ja
* täsmentää sopimuksen kohdan 9.1. tarkoittaman periaatepäätöksen tekemisen jälkeen siinä määriteltyjen uusien tehtävien toteutuksen ja yksityiskohdat siltä osin, kuin ne eivät kuulu kunnan päätösvaltaa tai toiselle osapuolelle.
* Kunnalla on oikeus nimetä johtoryhmään nn jäsentä. Muilla sopimuksen osaosapuolilla on oikeus nimetä johtoryhmään nn jäsentä. Osaosapuolten tulee varmistaa, että heidän nimeämillään jäsenillä on tarvittava toimivalta osallistua oman organisaationsa puolesta päätöksentekoon. Osapuolella on oikeus vaihtaa edustajaa ryhmissä ilmoittamalla tästä kirjallisesti muille osapuolille.

Yhteisökorttelin projektiryhmä

* johtaa ja koordinoi päivittäistä toimintaa aiesopimuksen mukaisesti.
* Projektiryhmä koostuu ohjausryhmän nimeämistä asiantuntijoista. Projektiryhmän jäsenet voivat olla sekä osapuolia edustavia henkilöitä että muita asiantuntijoita.
* Projektiryhmällä on projektipäällikkö, joka toimii esittelijänä johtoryhmälle.

# Vastuu kustannuksista

[OHJE: Kuvaa tässä miten kustannusvastuu aiesopimuksen mukaisten tehtävien tekemisestä jakaantuu osapuolten välillä.]

Kukin osapuoli vastaa omalta osaltaan aiesopimuksen mukaiseen yhteistyöhön osallistumisen kustannuksista.

Kukin osapuoli vastaa sille kuuluvien tehtävien tekemisen tai teettämisen kustannuksista. Yhteisen tehtävän kustannukset jaetaan pääluvun mukaisesti, jollei erikseen muuta sovita.

Johto- ja projektiryhmän kokousjärjestelyistä ja niiden kustannuksista vastaa [LISÄÄ].

# Päätöksenteon aikataulu

[OHJE: Kuvaa tässä suunniteltu päätöksenteon aikataulu.]

## Periaatepäätös yhteiskorttelihankkeen etenemisestä

Tavoitteena on, että osapuolet tekevät periaatepäätöksen yhteisökorttelihankkeeseen osallistumisestaan viimeistään pp.kk.vvvv.

Periaatepäätöksellä

* vahvistetaan osapuolen tahtotila yhteisökorttelihankkeen etenemisestä,
* päätetään periaatepäätöksen tekemisen jälkeen käynnistyvistä tehtävistä ja niiden kustannusten jaosta ja
* päätetään muista tarpeen mukaisista yhteisökorttelihankkeen etenemiseen liittyvistä asioista.

Periaatepäätöksen jälkeen aiesopimuksen voimassaolo jatkuu ja tehtävät etenevät periaatepäätöksen mukaisesti täydennettyinä.

## Päätös yhteisökorttelihankkeen toteuttamisesta

Tavoitteena on, että osapuolet tekevät päätöksen yhteisökorttelihankkeen toteuttamisesta viimeistään pp.kk.vvvv / nn vuoden kuluessa kohdan 9.1. mukaisesta periaatepäätöksestä.

Päätöksellä päätetään

* yhteisökorttelihankkeen käynnistymisestä,
* lopullisen hankesuunnittelun käynnistämisestä ja
* yhteistoimintasopimuksen ja siihen mahdollisesti liittyvien muiden sopimusten tekemisestä.

# Sopimuksen voimassaolo

[OHJE: Kuvaa myös missä tilanteessa aiesopimus purkautuu. Sopimukseen kannattaa lisäksi yleensä ottaa ehto siitä, milloin sopimus viimeistään purkautuu, jos hankevalmistelu pysähtyy, mutta selkeistä päätöksiä irtautumisesta ei kuitenkaan tehdä.]

Tämä sopimus tulee voimaan, kun se on allekirjoitettu.

Sopimus on voimassa kunnes sopimuksessa mainitut tehtävät on saatettu loppuun ja osapuolet ovat tehneet sopimuksen tarkoittamat päätökset ja niiden edellyttämät erilliset sopimukset.

Aiesopimus purkautuu, jos yhteisökorttelihanke raukeaa. Raukeamisella tarkoitetaan tilannetta, jossa yksi tai useampi osapuoli päättää tai kirjallisesti ilmoittaa, ettei halua jatkaa aiesopimuksen mukaista valmistelua. Aiesopimukseen jäävät osapuolet voivat halutessaan päättää, että aiesopimuksen voimassaolo jatkuu jäljelle jääneiden osapuolten kesken tai että irtautuva osapuoli korvataan toisella. Yhteisökorttelihanke katsotaan rauenneeksi myös jos kunta ja ainakin yksi muu osapuoli ei ole tehnyt kohdan 9.2. tarkoittamaa päätöstä yhteisökorttelihankkeen toteuttamisesta viimeistään pp.kk.vvvv mennessä.

Sopimuksen purkautuessa syntyneiden kustannusten jaossa noudatetaan sopimuksen kohdassa 8. *Vastuu kustannuksista* sovittua. Jos ennen purkautumista on tehty kohdan 9.1. tarkoittama periaatepäätös yhteiskorttelihankkeen etenemisestä, noudatetaan periaatepäätöksen tarkoittamien kustannusten jaossa siinä päätettyä.

Osapuolella ei ole tämän sopimuksen purkaantumiseen liittyen oikeutta vahingonkorvaukseen toiselta.

# Sopimuksen siirtäminen

Palveluntuottajalla ei ole oikeutta ilman tilaajan suostumusta osaksikaan siirtää hankintasopimusta kolmannelle.

# Erimielisyydet ja sovellettava laki

Sopimusta koskevat asiat ratkaistaan ensisijaisesti keskinäisin neuvotteluin.

Jos kiistakysymys ei ratkea, erimielisyys jätetään ratkaistavaksi kunnan kotipaikan käräjäoikeuteen.

Sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.

# Sopimuksen liitteet ja asiakirjojen pätevyysjärjestys

[OHJE: Ota sopimuksen liitteeksi ne keskeiset selvitykset ja taustatiedot, joihin on viitattu kohdassa ”Sopimuksen tausta” ja ”Sopimuksen tarkoitus ja kohde”. Mieti niiden keskinäinen prioriteettijärjestys.]

Jos sopimuksessa sovitaan henkilötietojen käsittelystä, ota tietosuojaliite ensimmäiseksi soveltamisjärjestykseen. Näin siksi, ettei hankeselvitysten ja vastaavien sisällöllä tahattomasti muuteta henkilötietojen käsittelyehtoja

Jos sopimusasiakirjan teksti ja liiteasiakirjat ovat ristiriidassa keskenään, sopimusasiakirjan teksti on ratkaiseva. Liiteasiakirjoja noudatetaan numerojärjestyksessä siten, että pienempi liitenumero on määräävämpi.

Sopimuksen liitteet ja niiden tulkintajärjestys on seuraava:

Liite 1 Tietosuojaliite

Liite 2 [LISÄÄ nimi]

Liite 3 [LISÄÄ nimi]

# Allekirjoitukset ja sopimuskappaleet

Tätä sopimusta on tehty nn (x) saman sisältöistä kappaletta, yksi kullekin sopimuspuolelle.

Kaupungissa pp.kk.vvvv

OSAPUOLI 1

Nimi Nimi

Virka-asema Virka-asema

OSAPUOLI 2

Nimi Nimi

Asema Asema

OSAPUOLI 3

Nimi Nimi

Asema Asema